section_heading: Los Angeles Lakers
paragraph_text: 2. kolovoza 2005. Brown je mijenjan u Los Angeles Lakerse zajedno s Laronom Profitom u zamjenu za Carona Butlera i Chuckya Atkinsa. Brown se u početku baš i nije snašao u novom okruženju te je u početku sezone imao prosjek ispod 6 poena i 6 skokova. 26. prosinca 2005. Brown se vratio u dvoranu Wizardsa te je od 20 tisuća navijača primio žestoke zvižduke svaki puta kada bi dobio loptu. Nakon što se startni centar Lakersa, Chris Mihm, ozlijedio Brown je preuzeo tu ulogu i unaprijedio statistike na 12.3 poena i 9.1 skokova. U sezoni 2006./07. Brown se ozlijedio, a mjesto startnog centra, preuzeo je mladi Andrew Bynum. Brown se u momčad vratio početkom prosinca i ulazio s klupe. U sezoni 2007./08. Brown se ponovno ozlijedio te je Bynum preuzeo mjesto u startnoj petorci. Nakon nekoliko uatkmica Bynum je ozlijedio koljeno, a povratnik u momčad je razočarao navijače Lakersa. Brown je u jednoj utakmici promašio zakucavanje te je imao više pogrešaka nego skokova.